 

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**Κυριακή 19/03/23**

**………………………………….**

**13:30** |  **Κυριακή στο Χωριό Ξανά – Γ’ ΚΥΚΛΟΣ  ΝΕΟ ΕΠΕΙΣΟΔΙΟ**

**Ταξιδιωτική εκπομπή παραγωγής ΕΡΤ3 2023 διάρκειας 90’.**

«Κυριακή στο χωριό ξανά»: ολοκαίνουργια ιδέα πάνω στην παραδοσιακή εκπομπή. Πρωταγωνιστής παραμένει το «χωριό», οι άνθρωποι που το κατοικούν, οι ζωές τους, ο τρόπος που αναπαράγουν στην καθημερινότητα τους τις συνήθειες και τις παραδόσεις τους, όλα όσα έχουν πετύχει μέσα στο χρόνο κι όλα όσα ονειρεύονται. Οι ένδοξες στιγμές αλλά και οι ζόρικες, τα ήθη και τα έθιμα, τα τραγούδια και τα γλέντια, η σχέση με το φυσικό περιβάλλον και ο τρόπος που αυτό επιδρά στην οικονομία του τόπου και στις ψυχές των κατοίκων. Το χωριό δεν είναι μόνο μια ρομαντική άποψη ζωής, είναι ένα ζωντανό κύτταρο που προσαρμόζεται στις νέες συνθήκες. Με φαντασία, ευρηματικότητα, χιούμορ, υψηλή αισθητική, συγκίνηση και μια σύγχρονη τηλεοπτική γλώσσα, ανιχνεύουμε και καταγράφουμε τη σχέση του παλιού με το νέο, από το χθες ως το αύριο κι από τη μία άκρη της Ελλάδας ως την άλλη.

Σενάριο-Αρχισυνταξία: Κωστής Ζαφειράκης

Σκηνοθεσία: Κώστας Αυγέρης

Διεύθυνση Φωτογραφίας: Διονύσης Πετρουτσόπουλος

Οπερατέρ: Διονύσης Πετρουτσόπουλος, Μάκης Πεσκελίδης, Νίκος Φυλάτος, Κώστας Αυγέρης

Εναέριες λήψεις: Λευτέρης Παρασκευάς

Ήχος: Λευτέρης Παρασκευάς

Σχεδιασμός γραφικών: Θανάσης Γεωργίου

Μοντάζ-post production: Βαγγέλης Μολυβιάτης

Creative Producer: Γιούλη Παπαοικονόμου

Οργάνωση Παραγωγής: Χριστίνα Γκωλέκα

Β. Αρχισυντάκτη: Φοίβος Θεοδωρίδης

**Επεισόδιο 3ο: Προάστιο Δυτικής Μάνης**

Από τη μια η οροσειρά του Ταΰγετου κι από την άλλη ο Μεσσηνιακός κόλπος. Και στη μέση ένα πετρόχτιστο χωριό πνιγμένο στους Ελαιώνες. Το Πραστείο ή Προάστιο, όπως το λένε επίσης, είναι ένα συναρπαστικό αφήγημα γεμάτο ένδοξες στιγμές και γενναίες ψυχές. Όλοι οι

μεγάλοι περιηγητές, από τον Παυσανία της αρχαιότητας ως τον Άγγλο Πάτρικ Λι Φέρμορ, έχουν εξερευνήσει τα φυσικά και μεταφυσικά μυστικά της Μανιάτικης γης, την αρχιτεκτονική του τοπίου αλλά και της μνήμης. Ο Κωστής κουβεντιάζει με τους κατοίκους, ανιχνεύοντας την ιστορία της περιοχής, τον κώδικα τιμής των κατοίκων, τις σημερινές τους ασχολίες, τα θέματα τους, τα εύκολα αλλά και τα δύσκολα. Κι όλα αυτά μέσα σ’ ένα αυθεντικό μανιάτικο γλέντι με πολλή συγκίνηση και φυσικά όλες τις νοστιμιές του τόπου.

……………………………………………………………………

**-αλλαγή επεισοδίου-**